ddrg/super_eurlex huggingface dataset:
(2)

Artikel 5, stk. 2, i afgørelse ECB/2010/23 specificerer, at hver national centralbanks monetære indtægter reduceres med et beløb svarende til påløbne eller betalte renter på de passiver, der indgår i passivgrundlaget, og i overensstemmelse med Styrelsesrådets beslutninger truffet i medfør af artikel 32.4, andet led, i statutten for Det Europæiske System af Centralbanker og Den Europæiske Centralbank. Det bør præciseres, at enhver indtægt fra passiver, der er omfattet af passivgrundlaget, bør tilføjes til de nationale centralbankers monetære indtægter, der skal lægges sammen.
(5)

Det fremgår af de foreliggende oplysninger, at Indien er frit for afrikansk hestepest i overensstemmelse med EU-lovgivningen, og at det sidste tilfælde af afrikansk hestepest blev indberettet i 1963. Indien har i to år også været frit for venezuelansk hesteencephalitis, som aldrig er blevet indberettet i dette tredjeland. Snive forekommer dog i dele af Indiens område, og der mangler oplysninger om forekomsten af dourine.
(3)

Som følge af de konstaterede risici og egenskaberne ved aktivstofferne difethialon og difenacoum, som betyder, at de er potentielt persistente, potentielt bioakkumulerende og toksiske, eller meget persistente og meget potentielt bioakkumulerende, forudsætter en fornyelse af godkendelserne, at et eller flere alternative aktivstoffer undersøges. De nævnte egenskaber betyder endvidere, at godkendelserne af aktivstofferne kun kan fornys, hvis det påvises, at mindst én af betingelserne i artikel 5, stk. 2, første afsnit, i forordning (EU) nr. 528/2012 er opfyldt.
(6)

På grundlag af de af Kommissionen (Eurostat) fremlagte data i overensstemmelse med artikel 14 i forordning (EF) nr. 479/2009 efter indberetning fra Belgien inden den 1. april 2014, stabilitetsprogrammet for 2014 og Kommissionens tjenestegrenes prognose fra foråret 2014 kan der drages følgende konklusioner: — Efter at have toppet med 5,6 % af BNP i 2009, hvoraf ca. 0,7 % af BNP skyldtes engangsfaktorer, blev det offentlige underskud i Belgien reduceret til 2,6 % af BNP i 2013 i overensstemmelse med fristen i Rådets afgørelse 2013/370/EU (5). Denne forbedring skyldtes en betydelig finanspolitisk konsolidering og forbedrede konjunkturer. — Ifølge stabilitetsprogrammet for 2014-2017, som blev forelagt af den belgiske regering den 30. april 2014, skal underskuddet reduceres til 2,15 % af BNP i 2014, og derefter til 1,4 % af BNP i 2015. På grundlag af en antagelse om en uændret politik forventes der ifølge Kommissionens tjenestegrenes prognose fra foråret 2014 et underskud på 2,6 % af BNP i 2014 og 2,8 % af BNP i 2015. Underskuddet forventes således at forblive under traktatens referenceværdi på 3 % af BNP i løbet af prognoseperioden. — Efter en forbedring på 0,7 % af BNP i 2013 forventes den strukturelle saldo, dvs. den offentlige saldo korrigeret for konjunktur minus engangsforanstaltninger og andre midlertidige foranstaltninger, under antagelse af, at politikken ikke ændres, at være stabil i 2014, og derefter forværres en anelse i 2015. I denne forbindelse ser det ud til, at der aktuelt er ved at udvikle sig et gab på 0,5 % af BNP i forhold til den krævede tilpasning af den strukturelle saldo i retning af den mellemfristede budgetmålsætning for 2014, og det lader til, at det er nødvendigt at forstærke budgetforanstaltningerne for at sikre overholdelsen af den forebyggende del af stabilitets- og vækstpagten på baggrund af risikoen for en betydelig afvigelse fra den krævede tilpasningssti og overtrædelse af gældskriteriet. — Gældskvoten steg med ca. 5 procentpoint mellem 2009 og 2013, til 101,5 %, også som følge af Belgiens bidrag til den finansielle bistand til medlemsstater i euroområdet. Den offentlige bruttogæld forventes at forblive på dette niveau i 2014 og 2015.
(2)

Afgørelse 2011/426/FUSP, senest ændret ved afgørelse 2013/351/FUSP (2), gav EUSR det finansielle referencegrundlag for perioden fra den 1. september 2011 til den 30. juni 2014. Der bør fastlægges et nyt finansielt referencegrundlag for perioden fra den 1. juli 2014 til den 30. juni 2015.
2.

Følgende personer tilføjes til listen over fysiske og juridiske personer, enheder eller organer, som findes i del A i bilag I til afgørelse 2013/255/FUSP: Navn Identificerende oplysninger Begrundelse Opført på listen den 180. Ahmad al-Qadri Fødselsdato: 1956 Minister for landbrug og landbrugsreform. Som medlem af regeringen medansvarlig for regimets voldelige undertrykkelse af civilbefolkningen 24.6.2014 181. Suleiman Al Abbas Minister for olie og mineralressourcer. Som medlem af regeringen medansvarlig for regimets voldelige undertrykkelse af civilbefolkningen 24.6.2014 182. Kamal Eddin Tu'ma Fødselsdato: 1959 Industriminister. Som medlem af regeringen medansvarlig for regimets voldelige undertrykkelse af civilbefolkningen 24.6.2014 183. Kinda al-Shammat (alias Shmat) Fødselsdato: 1973 Socialminister. Som medlem af regeringen medansvarlig for regimets voldelige undertrykkelse af civilbefolkningen 24.6.2014 184. Hassan Hijazi Fødselsdato: 1964 Arbejdsminister. Som medlem af regeringen medansvarlig for regimets voldelige undertrykkelse af civilbefolkningen 24.6.2014 185. Ismael Ismael (alias Ismail Ismail eller Isma'Il Isma'il) Fødselsdato: 1955 Finansminister. Som medlem af regeringen medansvarlig for regimets voldelige undertrykkelse af civilbefolkningen 24.6.2014 186. Dr. Khodr Orfali (alias Khud/Khudr Urfali/Orphaly) Fødselsdato: 1956 Økonomiminister og minister for udenrigshandel. Som medlem af regeringen medansvarlig for regimets voldelige undertrykkelse af civilbefolkningen 24.6.2014 187. Samir Izzat Qadi Amin Fødselsdato: 1966 Minister for indenrigshandel og forbrugerbeskyttelse. Som medlem af regeringen medansvarlig for regimets voldelige undertrykkelse af civilbefolkningen 24.6.2014 188. Bishr Riyad Yazigi Fødselsdato: 1972 Turismeminister. Som medlem af regeringen medansvarlig for regimets voldelige undertrykkelse af civilbefolkningen 24.6.2014 189. Dr. Malek Ali (alias Malik) Fødselsdato: 1956 Minister for videregående uddannelse. Som medlem af regeringen medansvarlig for regimets voldelige undertrykkelse af civilbefolkningen 24.6.2014 190. Hussein Arnous (alias Arnus) Fødselsdato: 1953 Minister for offentlige arbejder. Som medlem af regeringen medansvarlig for regimets voldelige undertrykkelse af civilbefolkningen 24.6.2014 191. Dr. Hassib Elias Shammas (alias Hasib) Fødselsdato: 1957 Viceminister. Som medlem af regeringen medansvarlig for regimets voldelige undertrykkelse af civilbefolkningen 24.6.2014
(1)

Rådets beslutning 2004/162/EF (1) giver Frankrig bemyndigelse til at indrømme fritagelser for eller nedsættelser af særafgiften »octroi de mer« for varer, der er lokalt fremstillet i de franske oversøiske departementer, og som er anført i bilaget til beslutningen. Afhængigt af den pågældende vare må afgiftsforskellen mellem lokalt producerede varer og andre varer ikke overstige 10, 20 eller 30 procentpoint. Disse fritagelser eller nedsættelser udgør særlige foranstaltninger, der tager sigte på at kompensere for de særlige begrænsninger nævnt i artikel 349 i traktaten om Den Europæiske Unions funktionsmåde (TEUF), som områderne i Unionens yderste periferi er konfronteret med, og som bevirker, at lokale virksomheders produktionsomkostninger forøges, og at deres varer står ringe i konkurrencen med tilsvarende varer importeret fra det franske hovedland og andre medlemsstater eller tredjelande. Disse fritagelser for eller nedsættelser af afgifterne for den lokale produktion støtter skabelsen, vedligeholdelsen og udviklingen af lokal produktion. I henhold til beslutning 2004/162/EF er de franske myndigheder bemyndiget til at anvende disse fritagelser og nedsættelser indtil den 1. juli 2014.
(2)

Den 30. juli 2013 anmodede de portugisiske myndigheder Kommissionen om at stille et forslag til Rådets afgørelse om forlængelse af beslutning 2009/831/EF på uændrede betingelser indtil den 31. december 2020. Denne anmodning blev ændret den 19. november 2013, da Portugal anmodede om en forlængelse på seks måneder af beslutning 2009/831/EF indtil den 30. juni 2014 for at skabe sammenfald med de nuværende retningslinjer for statsstøtte med regionalt sigte, der skulle efterfølges af en ny forlængelse for perioden fra den 1. juli 2014 til den 31. december 2020.
(1)

Det er afgørende, at det sikres, at Den Europæiske Fødevaresikkerhedsautoritet (EFSA) er uafhængig, at den besidder en høj videnskabelig standard, samt at den er åben og effektiv. Samarbejde med medlemsstaterne er også uomgængelig nødvendigt.
DA Den Europæiske Unions Tidende L 180/15

RÅDETS AFGØRELSE

af 16. juni 2014

om ændring af afgørelse 1999/70/EF om de nationale centralbankers eksterne revisorer for så vidt angår de eksterne revisorer for Bank Ċentrali ta' Malta/Central Bank of Malta

(2014/370/EU)

RÅDET FOR DEN EUROPÆISKE UNION HAR —

under henvisning til protokol nr. 4 om statutten for Det Europæiske System af Centralbanker og Den Europæiske Centralbank, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, særlig artikel 27, stk. 1,

under henvisning til Den Europæiske Centralbanks henstilling ECB/2014/20 af 17. april 2014 til Rådet for Den Europæiske Union om de eksterne revisorer for Central Bank of Malta (1), og

ud fra følgende betragtninger:

(1) Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der indstilles af ECB's Styrelsesråd og godkendes af Rådet for Den Europæiske Union.

(2) Mandatet for de nuværende eksterne revisorer for Bank Ċentrali ta' Malta/Central Bank of Malta udløb efter revisionen for regnskabsåret 2013. Det er derfor nødvendigt at udnævne nye eksterne revisorer fra regnskabsåret 2014.

(3) Bank Ċentrali ta' Malta/Central Bank of Malta har valgt PricewaterhouseCoopers som eksterne revisorer for regnskabsårene 2014-2018.

(4) ECB's Styrelsesråd har henstillet, at PricewaterhouseCoopers udnævnes til eksterne revisorer for Bank Ċentrali ta' Malta/Central Bank of Malta for regnskabsårene 2014-2018.

(5) ECB's Styrelsesråds henstilling bør følges og Rådets afgørelse 1999/70/EF (2) ændres i overensstemmelse hermed —

VEDTAGET DENNE AFGØRELSE:

Artikel 1

Artikel 1, stk. 15, i afgørelse 1999/70/EF affattes således:

»15. PricewaterhouseCoopers godkendes hermed som eksterne revisorer for Bank Ċentrali ta' Malta/Central Bank of Malta for regnskabsårene 2014-2018.«

Artikel 2

Denne afgørelse får virkning på dagen for meddelelsen.

Artikel 3

Denne afgørelse er rettet til Den Europæiske Centralbank.

Udfærdiget i Luxembourg, den 16. juni 2014. På Rådets vegne G. KARASMANIS Formand

(1) EUT C 122 af 25.4.2014, s. 1.

(2) Rådets afgørelse 1999/70/EF af 25. januar 1999 om de nationale centralbankers eksterne revisorer (EFT L 22 af 29.1.1999, s. 69).
DA Den Europæiske Unions Tidende C 186/5

RÅDETS AFGØRELSE

af 12. juni 2014

om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur for Frankrig

2014/C 186/06

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 2062/94 af 18. juli 1994 om oprettelse af et europæisk arbejdsmiljøagentur (1), særlig artikel 8,

under henvisning til de kandidatlister, som medlemsstaternes regeringer og arbejdstagernes og arbejdsgivernes organisationer har forelagt Rådet,

under henvisning til listerne over medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen, og

ud fra følgende betragtninger:

(1) Ved sin afgørelse af 2. december 2013 (2) udnævnte Rådet medlemmerne af og suppleanterne til bestyrelsen for Det Europæiske Arbejdsmiljøagentur for perioden indtil den 7. november 2016.

(2) Arbejdsgiverorganisationen BUSINESSEUROPE har foretaget indstillinger til to pladser, der skal besættes —

VEDTAGET DENNE AFGØRELSE:

Artikel 1

Følgende udnævnes til medlemmer af og suppleanter til bestyrelsen for Det Europæiske Arbejdsmiljøagentur for perioden indtil den 7. november 2016:

III. ARBEJDSGIVERREPRÆSENTANTER

Land Medlem Suppleant Frankrig Nathalie BUET Patrick LÉVY

Artikel 2

Rådet vil udnævne de medlemmer og suppleanter, der endnu ikke er blevet indstillet, på et senere tidspunkt.

Artikel 3

Denne afgørelse træder i kraft på dagen for vedtagelsen.

Udfærdiget i Luxembourg, den 12. juni 2014. På Rådets vegne Y. MANIATIS Formand

(1) EFT L 216 af 20.8.1994, s. 1.

(2) Rådets afgørelse 2013/C 360/07 af 2. december 2013 om udnævnelse af medlemmerne af og suppleanterne til bestyrelsen for Det Europæiske Arbejdsmiljøagentur (EUT C 360 af 10.12.2013, s. 8).
(2)

Den ved gennemførelsesafgørelse 2011/778/EU indrømmede undtagelse var tidsbegrænset. Portugal har anmodet om en forlængelse af undtagelsen. De forhold, der begrunder undtagelsen, er uændrede, og undtagelsen bør derfor fortsat gælde. Det kan med rimelighed forventes, at de importerede kartofler fortsat vil leve op til EU-lovgivningen. Endvidere er der ved afgørelsen oprettet passende mekanismer til at sikre overvågning af betingelserne for anvendelse af undtagelserne. Bemyndigelserne i nærværende afgørelse til at tillade undtagelser bør derfor gælde i en længere periode end i de foregående beslutninger, nemlig indtil den 31. marts 2024.
b)

som suppleanter: — Kirstine BILLE, Deputy Mayor of Syddjurs Municipality — Henrik BRADE JOHANSEN, Member of Lyngby-Taarbaek City Council — Lotte CEDERSKJOLD ENGSIG-KARUP, Member of Aarhus City Council and Member of the Aarhus Municipal Authority — Per NØRHAVE, Member of Ringsted City Council — Marc PERERA CHRISTENSEN, Deputy Mayor of Aarhus City Council, Member of Aarhus Municipal Corporation and Member of Aarhus City Council — John SCHMIDT ANDERSEN, Mayor of Frederikssund Municipality
(3)

Estland har forelagt Kommissionen dokumentation, der viser, at betingelserne i direktiv 64/432/EØF for status som officielt frit for enzootisk kvægleukose er opfyldt for hele landets område.
DA Den Europæiske Unions Tidende L 200/21

KOMMISSIONENS GENNEMFØRELSESAFGØRELSE

af 7. juli 2014

om godkendelse af planerne for udryddelse af afrikansk svinepest hos vildtlevende svin i visse områder i Litauen og Polen

(meddelt under nummer C(2014) 4551)

(Kun den litauiske og den polske udgave er autentiske)

(2014/442/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (1), særlig artikel 16, og

ud fra følgende betragtninger:

(1) Ved direktiv 2002/60/EF er der fastsat EU-minimumsforanstaltninger til bekæmpelse af afrikansk svinepest, herunder foranstaltninger, der skal træffes i tilfælde af bekræftelse af afrikansk svinepest hos vildtlevende svin.

(2) I begyndelsen af 2014 bekræftede Litauen og Polen forekomst af afrikansk svinepest hos vildtlevende svin ved grænsen til Hviderusland, og landene har gennemført sygdomsbekæmpelsesforanstaltninger i overensstemmelse med direktiv 2002/60/EF. Med henblik på at indføre passende bekæmpelsesforanstaltninger og forhindre spredning af sygdommen er der i bilaget til Kommissionens gennemførelsesafgørelse 2014/178/EU (2) fastlagt en EU-liste over højrisikoområder. I del I og II i dette bilag er opført de områder i Litauen og Polen, hvor udryddelsesplanerne skal gennemføres.

(3) I lyset af den epidemiologiske situation og i henhold til direktiv 2002/60/EF forelagde Litauen og Polen Kommissionen planerne for udryddelse af afrikansk svinepest i de pågældende områder i disse medlemsstater.

(4) Kommissionen har gennemgået de af Litauen og Polen forelagte planer og fundet dem i overensstemmelse med direktiv 2002/60/EF.

(5) Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —

VEDTAGET DENNE AFGØRELSE:

Artikel 1

Den plan, som Litauen forelagde den 22. april 2014 for udryddelse af afrikansk svinepest i de i bilaget til gennemførelsesafgørelse 2014/178/EU omhandlede områder, godkendes.

Artikel 2

Den plan, som Polen forelagde den 14. maj 2014 for udryddelse af afrikansk svinepest i de i bilaget til gennemførelsesafgørelse 2014/178/EU omhandlede områder, godkendes.

Artikel 3

Litauen og Polen sætter de nødvendige love og administrative bestemmelser i kraft for at gennemføre de i artikel 1 og 2 omhandlede planer.

Artikel 4

Denne afgørelse er rettet til Republikken Litauen og Republikken Polen.

Udfærdiget i Bruxelles, den 7. juli 2014. På Kommissionens vegne Tonio BORG Medlem af Kommissionen

(1) EFT L 192 af 20.7.2002, s. 27.

(2) Kommissionens gennemførelsesafgørelse 2014/178/EU af 27. marts 2014 om dyresundhedsmæssige foranstaltninger til bekæmpelse af afrikansk svinepest i visse medlemsstater (EUT L 95 af 29.3.2014, s. 47).
(4)

Efter at Philippe LEFORT trådte tilbage den 31. januar 2014, bør Herbert SALBER udnævnes til den nye EUSR for Sydkaukasus og krisen i Georgien for perioden til den 28. februar 2015.
(5)

Visse registrerede hingste, der har kvalificeret sig til deltagelse i disse ridekonkurrencer på højt niveau, opfylder ikke nødvendigvis kravene i beslutning 92/260/EØF og 2004/211/EF for så vidt angår equin viral arteritis. Sandsynligheden for, at disse heste vil blive anvendt til avl under World Equestrian Games og i den forudgående akklimatiseringsperiode er ubetydelig. Disse krav bør derfor fraviges for ukastrerede registrerede hingste, der midlertidig indføres til disse sportsarrangementer. Ved denne afgørelse bør der fastsættes dyresundhedsmæssige betingelser og krav vedrørende udstedelse af sundhedscertifikat for at undgå risikoen for spredning af equin viral arteritis gennem avl eller sædopsamling.
DA Den Europæiske Unions Tidende L 200/13

RÅDETS GENNEMFØRELSESAFGØRELSE 2014/439/FUSP

af 8. juli 2014

om gennemførelse af afgørelse 2012/642/FUSP om restriktive foranstaltninger over for Hviderusland

RÅDET FOR DEN EUROPÆISKE UNION HAR —

under henvisning til traktaten om Den Europæiske Union, særlig artikel 31, stk. 2,

under henvisning til Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (1), særlig artikel 6, stk. 1, og

ud fra følgende betragtninger:

(1) Rådet vedtog den 15. oktober 2012 afgørelse 2012/642/FUSP, som indfører restriktive foranstaltninger over for Hviderusland.

(2) Rådet finder, at én person bør tilføjes til listen over personer og enheder, der er omfattet af de restriktive foranstaltninger, jf. bilaget til afgørelse 2012/642/FUSP.

(3) Rådet finder desuden, at otte personer bør fjernes fra listen over personer og enheder, der er omfattet af de restriktive foranstaltninger, jf. bilaget til afgørelse 2012/642/FUSP.

(4) Bilaget til afgørelse 2012/642/FUSP bør derfor ændres i overensstemmelse hermed —

VEDTAGET DENNE AFGØRELSE:

Artikel 1

Bilaget til afgørelse 2012/642/FUSP ændres herved i overensstemmelse med bilaget til nærværende afgørelse.

Artikel 2

Denne afgørelse træder i kraft på dagen for offentliggørelsen i Den Europæiske Unions Tidende.

Udfærdiget i Bruxelles, den 8. juli 2014. På Rådets vegne P. C. PADOAN Formand

(1) EUT L 285 af 17.10.2012, s. 1.
DA Den Europæiske Unions Tidende L 198/5

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/3/2014

af 3. juli 2014

om udnævnelse af den øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2014/433/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (1), særlig artikel 6, og

ud fra følgende betragtninger:

(1) Rådet bemyndigede i henhold til artikel 6, stk. 1, i fælles aktion 2008/851/FUSP Den Udenrigs- og Sikkerhedspolitiske Komité (PSC) til at træffe afgørelse om udnævnelse af den øverstbefalende for EU-operationen for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-operationen«).

(2) Den 18. december 2012 vedtog PSC afgørelse Atalanta/4/2012 (2) om udnævnelse af kontreadmiral Robert TARRANT til øverstbefalende for EU-operationen..

(3) Det Forenede Kongerige har foreslået, at generalmajor Martin SMITH efterfølger kontreadmiral Robert TARRANT som øverstbefalende for EU-operationen.

(4) EU's Militærkomité støtter dette forslag.

(5) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Generalmajor Martin SMITH udnævnes herved til øverstbefalende for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster fra den 27. august 2014.

Artikel 2

Afgørelse Atalanta/4/2012 ophæves.

Artikel 3

Denne afgørelse træder i kraft på dagen for vedtagelsen.

Den anvendes fra den 27. august 2014.

Udfærdiget i Bruxelles, den 3. juli 2014. På Den Udenrigs- og Sikkerhedspolitiske Komités vegne W. STEVENS Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse Atalanta/4/2012 af 18. december 2012 om udnævnelse af den øverstbefalende for EU-operationen i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (EUT L 352 af 21.12.2012, s. 46).
2)

Artikel 13 affattes således: »Artikel 13 Finansielle ordninger 1. Det finansielle referencegrundlag til dækning af udgifterne i forbindelse med EU BAM Rafah for perioden fra den 25. november 2005 til den 31. december 2011 udgør 21 570 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. januar 2012 til den 30. juni 2012 udgør 970 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2012 til den 30. juni 2013 udgør 980 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2013 til den 30. juni 2014 udgør 940 000 EUR. Det finansielle referencegrundlag til dækning af udgifterne i forbindelse med EU BAM Rafah for perioden fra den 1. juli 2014 til den 30. juni 2015 udgør 940 000 EUR. 2. Alle udgifter forvaltes efter de procedurer og regler, der gælder for Den Europæiske Unions almindelige budget. Statsborgere fra tredjelande, der bidrager finansielt til missionen, fra værtsparterne og, hvis det er nødvendigt af hensyn til missionens operative behov, fra nabolandene kan byde på kontrakter. 3. EU BAM Rafah har ansvaret for gennemførelsen af dets budget. EU BAM Rafah undertegner med henblik herpå en aftale med Kommissionen. 4. EU BAM Rafah har ansvaret for eventuelle klager og forpligtelser, der opstår som følge af gennemførelsen af mandatet fra den 1. juli 2014, med undtagelse af klager vedrørende en alvorlig forseelse begået af missionschefen, som vedkommende skal drages til ansvar for. 5. Gennemførelsen af de finansielle ordninger vil blive med forbehold af kommandovejen, jf. artikel 4, 4a og 5 og EU BAM Rafahs operative krav, herunder udstyrets kompatibilitet og holdenes interoperabilitet. 6. Udgifter er støtteberettigede fra ikrafttrædelsesdatoen for denne fælles aktion.«